# bennak
## Brezhoneg
### Etimologiezh

    Diwar an henvrezhoneg pennac, skrivet evelhen c'hoazh e 1499, eus "pe", ha "nac".
    Kavout a reer an hevelep talvoudegezh gant "pynak" e kerneveureg ha "bynnag" e kembraeg (hengembraeg "pinnac", krenngembraeg
"pynnac").

### Adverb

bennak /be.ˈnɑːk/
* Un dra bennak
** Lakomp c'hoaz ho peus droug en ho piz bihan gant eun drean, pe eur gorig bennak. — (Ivon Krog, Eur Zac'had Marvailhou, Buhez Breiz, Kemper, 1924, p. 122.)
** ober un dra bennak
** [...] ; rak an neb en deus c'hoant da lazhañ e gi a gav atav ur c'hleñved bennak dezhañ : [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 12.)
** « Dalit : ne c’hellan rei nemet an dra-mañ d’eoc’h, met pedi a rin Doue ma plijo gantañ skuilha eur beradig gliz bennak war ho kalon. » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 35.)
* unan bennak : ur plac'h bennak, ur paotr bennak.
** Yannig, debret hoc’h eus a-raok dont d’ar feunteun, ha marteze poket ivez da ur plac’h bennak! — (Fañch an Uhel, Kontadennoù ar Bobl/1, Al Liamm, 1984, p. 159.)
** Job hen dizalias ; aon en doa na vije ar manac'h diskuliet gant un trubard bennak, rak neuze ar soudarded a vije deuet buan war o c'hiz hag her c'haset ganto evit her lakaat d'ar marv. — (Lan Inizan, Emgann Kergidu 1, Brest, 1877, eil emb. Al Liamm 1977, p. 44.)
* un tu bennak (hag alies: tu bennak)
* Debriñ un tamm bennak:
** « Ret eo dit debriñ un tamm bennak a-raok mont, » eme e vamm. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 38.)
* Goulenn, kaout, klask, un dra bennak:
** Pa’m bez ur gwenneg bennak e talc’han tost dezho. — (Jules Gros, Le trésor du breton parlé Troisième Partie, 1974, p. 192.)
** ...hi a yae ganeomp ivez hag en deveze ul laeradenn bennak eus al lec’h ma tremenemp. — (Jules Gros, Le trésor du breton parlé Deuxième Partie, 1970, p. 299.)
** E porz ar chapel edo, hag heñ goulenn eun tamm gwasked bennak. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 21.)
* Kaout un dra bennak da ober:
** P’en deveze ur gourdrouz bennak da ober da unan eus e veleien. — (Lan Inizan, Emgann Kergidu 1, Brest, 1877, eil emb. Al Liamm 1977, p. 16.)
* war-lerc'h un anv-gwan :
** un ali mat bennak, — (Fañch an Uhel, Kontadennoù ar Bobl/1, Al Liamm, 1984, p. 140.)
** un den fall bennak
** P’am bezo eun deiz vak bennak ez in. » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 12.)
* Gant un niver: un dek bennak, un ugent bennak, ur c'hant bennak:
** Estlammet-mik eo pa wel tud, eun ugent bennak anezo, war bennou o daoulin e-kreiz ar chapel. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 20.)

#### Deveradoù

* bennaket

#### Troioù-lavar

* ober un dra bennak
* pegen ... bennak
* pegement bennak
* pegoulz bennak
* pelec'h bennak
* penaos bennak
* petra bennak
* piv bennak
** nep piv bennak
* ur wech bennak
* un dro bennak

#### Troidigezhioù

(1)
* galleg : quelconque
(2)
* galleg : quelques
* ↑ Albert Deshayes, Dictionnaire étymologique du breton, Chasse Marée, 2003.